Diari Oficial de la Generalitat Valenciana


Sumari del DOGV 5109, del 07-10-2005 (2005/11592)

Informació pública del programa per al desenvolupament de l'actuació integrada de la unitat d'execució entre el carrer de la Muntanyeta de Sant Josep i el carrer d'Andorra, sector definit en el Pla General d'Ordenació Urbana d'Orpesa (Castelló de la Plana).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5109

Data del DOGV
:   07-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11861


Organisme emissor
:   Promociones Rincon de Oropesa, SL

Tipus de document
:   Anunci

Informació pública del programa per al desenvolupament de l'actuació integrada de la unitat d'execució entre el carrer de la Muntanyeta de Sant Josep i el carrer d'Andorra, sector definit en el Pla General d'Ordenació Urbana d'Orpesa (Castelló de la Plana). [2005/F11077]
  
De conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la mercantil Promociones Rincón de Oropesa, SL, ha depositat a l'Ajuntament d'Orpesa, i a la notaria d'Esperanza Quiles Pomares, amb domicili al carrer de Sant Tomàs, número 115-1r, de Benicàssim, una alternativa tècnica del programa per al desenvolupament de l'actuació integrada de la unitat d'execució del sector entre el carrer de la Muntanyeta de Sant Josep i el carrer d'Andorra del Pla General d'Ordenació d'Orpesa, integrada per la documentació següent: memòria del programa d'actuació integrada acompanyada del pla de reforma interior de millora, avantprojecte d'urbanització i homologació sectorial del sector entre el carrer de la Muntanyeta de Sant Josep i el carrer d'Andorra.
  
En aplicació del que s'establix en l'article 48.1.C) en relació amb el 46.3 de la Llei 6/1994 anteriorment esmentada, i a fi de seguir el procediment simplificat previst en esta, és procedent sotmetre la citada alternativa tècnica de programa amb tots els documents que la integren a informació pública per un període de 20 dies hàbils, comptats a partir de l'endemà de la publicació de l'edicte corresponent en el Diari Oficial de la Generalitat Valenciana. Es fa constar que durant el termini esmenat, qualsevol persona interessada podrà comparéixer a la dita notaria i sol·licitar còpia de l'acta de protocol·lització o que se li exhibisca esta. Així mateix, es fa constar la possibilitat de consultar a l'Ajuntament d'Orpesa les actuacions derivades de la documentació depositada en este, i de presentar, per a la incorporació a aquelles, tant al·legacions com alternatives tècniques que pretenguen competir amb la que s'exposa al públic. Així mateix, mitjançant el present anunci, es posa en coneixement dels interessats que durant els cinc dies hàbils següents a la finalització del període d'informació pública mencionat en el paràgraf anterior, es podran presentar davant de l'Ajuntament d'Orpesa les proposicions juridicoeconòmiques per a executar qualsevol de les alternatives. L'acte d'obertura de pliques tindrà lloc en la següent data hàbil a la conclusió per a presentar-les. A l'empara de l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), la publicació del present anunci val d'avís per als titulars cadastrals de parcel·les incloses en la unitat d'execució del programa que hagen resultat ser desconeguts, amb domicili desconegut o que, per ser este insuficient, intentada la notificació de l'avís no s'haja pogut practicar.